21.10.2022
SK
Úradný vestník Európskej únie
L 273/1
II (Nelegislatívne akty)
MEDZINÁRODNÉ DOHODY ROZHODNUTIE RADY (EÚ) 2022/1987 z 13. októbra 2022 o podpise v mene Únie Rámcovej dohody o partnerstve a spolupráci medzi Európskou úniou a jej členskými štátmi na jednej strane a vládou Malajzie na strane druhej
RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 209 v spojení s jej článkom 218 ods.
5, so zreteľom na návrh Európskej komisie, keďže: (1)
Rada 25. novembra 2004 poverila Komisiu, aby začala rokovania s Malajziou o Rámcovej dohode o partnerstve a spolupráci medzi Európskou úniou a jej členskými štátmi na jednej strane a vládou Malajzie na strane druhej (ďalej len „dohoda“).
(2)
Rokovania o dohode boli úspešne ukončené parafovaním dohody 6. apríla 2016 v Putrajaya v Malajzii.
(3)
Vyjednávači potvrdili, že sa všeobecne zhodli na tom, že v súlade s federálnou ústavou Malajzie vláda Malajzie svojím podpisom vyjadruje, že má v úmysle zaviazať vo vzťahu k dohode Malajziu ako celok.
(4)
Cieľom dohody je vytvoriť posilnené partnerstvo medzi Úniou a Malajziou a prehĺbiť a posilniť spoluprácu v otázkach spoločného záujmu vrátane ľudských práv, nešírenia zbraní hromadného ničenia, boja proti terorizmu, boja proti korupcii a organizovanej trestnej činnosti, obchodu, migrácie, životného prostredia, energetiky, zmeny klímy, dopravy, vedy a techniky, zamestnanosti a sociálnych vecí, vzdelávania a poľnohospodárstva.
(5)
Dohoda by sa preto mala v mene Únie podpísať s výhradou jej uzavretia k neskoršiemu dátumu,
PRIJALA TOTO ROZHODNUTIE:
Článok 1 Týmto sa v mene Únie schvaľuje podpis Rámcovej dohody o partnerstve a spolupráci medzi Európskou úniou a jej členskými štátmi na jednej strane a vládou Malajzie na strane druhej (ďalej len „dohoda“) s výhradou uzavretia dohody (1).
(1) Text dohody sa uverejní spolu s rozhodnutím o jej uzavretí.